Գաբրիել Գևարա

Գաբրիել Գևարա Մորո (, ), իսպանաֆրանսիական ծագմամբ դերասան, որն առավել հայտնի է նորվեգական «Skam» հեռուստասերիալի իսպանական տարբերակում կատարած Քրիստիան «Քրիս» Միրալես Հարոյի դերակատարմամբ և Prime Video-ի «Իմ մեղքը» ֆիլմում կատարած Նիք Լեյսթերի դերով, ֆիլմը հանդիսանում է Wattpad-ում Մերսեդես Ռոնի համանուն վիպաշարի էկրանավորումը։

Կենսագրություն

Վաղ կյանք 
Ծնվել և մեծացել է Իսպանիայի Մադրիդ քաղաքում, նրա մայրը ֆրանսուհի Մարլին Մորոն է՝ վեդետ, մոդել, դերասանուհի և հեռուստահաղորդավար, իսկ հայրը՝ Միքել Գևարան պարող է։ Ծնողների նման վաղ տարիքից հետաքրքրված է եղել կատարողական արվեստներով, նկարահանվել է գովազդներում և պարբերաբար կատարել է փոքրիկ դերասանական դերեր։

Կարիերա
2018 թվականի վերջին Գաբրիելը կատարել է իր դերասանական առաջնաելությը՝ Քրիստիան Միրալես Հարո Skam España-ի առաջին եթերաշրջանում, այն հանդիսանում է դեռհասաների մասին դրամատիկ նորվեգական «Skam» հեռուստասերիալի իսպանական տարբերակը, որը պատմում է դեռահասների առօրյա կյանքի և նրանց պայքարի մասին։ Առաջին և երկրորդ եթերշարջանների ընթացքում նկարահանվել է 12 էպիզոդում։

Հետո նկարահանվել է Ամանդա Քերնելի 2018 թվականի «Կանոնադրություն» ֆիլմում, որտեղ կատարել է Մանուելի դերը, իսկ «Վտանգավոր մայրիկները» հեռուստասերիալում կատարել է Քրիստոֆերի դերը։ Ավելի ուշ «Կանոնադրությունը» ընտրվել է «Օսկար» 93-րդ մրցանակաբաշխության «Լավագույն միջազգային լիամետրաժ ֆիլմ» անվանակարգում, սակայն չի հայտնվել կարճ ցուցակում::

Գաբրիելի հաջորդ մեծ դերակատարումը եղել է 2020 թվականի «HIT» հեռուստասերիալում, այն ավագ դպրոցական դրամա է, որը պատմում է ոչ սովորական մանկավարժի մասին, որին հանձնարարված է շտկել խնդրահարույց հաստատությունները։ Երկու եթերաշրջանների ընթացքում կատարել է Դարիոյի հիմնական դերը։

2022 թվականին որպես հրավիրված աստղ կատարել է պարուսույց Նաչո Դուատոյի դերը Paramount+-ի Բոսե հեռուստասերիալում, նաև դերակատարում է ունեցել Prime Video-ի Վաղն այսօր է ֆիլմում, որտեղ կատարել է երիտասարդ Չարլիի դերը։ «Վաղն այսօր է» ֆիլմը հանդիսանում է այդ հարթակի առաջին իսպանալեզու ֆիլմը։ Վերամիավորվելով Skam España հեռուստասերիալի գլավոր սցենարիստ Էստիբալիզ Բուրգալետայի հետ՝ նկարահանվել է Նեթֆլիքսի «Դու յուրահատուկ չես» հեռուստասերիալում և կատարել է Էյսերի դերը, նաև հայտնվել է HBO Max-ի «Ինչպես ուղարկել ամեն ինչ գրողի ծոցը» հեռուստասերիալում՝ կատարելով Ֆրենի դերը։

Գաբրիելի ամենանշանակալի դերը եղել է 2023 թվականին Prime Video-ի «Իմ մեղքը» ռոմանտիկ դրամայում, որտեղ նա կատարել է Նիկ Լեյսթերի դերը, նա մասնակցում է ճանապարհային վտանգավոր մրցարշավերում, իսկ ավելի ուշ սկսում է սիրավեպ իր խորթ քրոջ՝ Նոյի հետ, որին մարմնավորում է «Skam España»-ց գործընկեր Նիկոլ Ուոլեսը։ «Իմ մեղքը» ֆիլմն ստեղծվել է հայտնի վիպաշարի հիման վրա, որն ի սկզբանե հեղինակ Մերսեդես Ռոնը հրապարակել է Wattpad-ում։ Ըստ Amazon Prime Video-ի ՝ 2023 թվականի հունիսին թողարկվելուց հետո «Իմ մեղքը» ֆիլմը եռօրյա դիտումների վարկանշային արդյունքով հասել է հարթակի պատմության մեջ բոլոր ոչ անգլալեզու տեղական օրիգինալ ֆիլմերի ցուցանիշներին։

Հայտնի է, որ դերակատարում է ունենալու սպասվող իսպանական «Կարմիր դրոշակներ» հեռուստասերիալում։

Հեռուստատեսային և կինո կարիերայից զատ՝ հոր հետ աշխատում է Իտալիայի «Elixir de amor» օպերայում։

Ֆիլմագրություն

Հեռուստատեսություն

Ֆիլմ

Ծանոթագրություններ

Արտաքին հղումներ 

 

Իսպանացի հեռուստատեսային դերասաններ
Ֆրանսիացի դերասաններ
Ֆրանսիացի կինոդերասաններ
Իսպանացի կինոդերասաններ
21-րդ դարի դերասաններ
Իսպանացի մոդելներ
Ֆրանսիացի մոդելներ